| *Holaspis laevis* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Superclase: | Tetrapoda |
| Clase: | Sauropsida (Réptiles) |
| Orde: | Squamata |
| Suborde: | Lacertilia |
| Familia: | Lacertidae |
| Subfamilia: | Lacertinae |
| Tribo: | Eremiadini |
| Xénero: | ***Holaspis*** |
| Especie: | ***H. laevis*** |

 |
| Nome binomial |
| ***Holaspis laevis***Werner, 1896 |
| Sinonimia |
| *Véxase o texto* |

***Holaspis guentheri*** é unha especie de lagarto da familia dos lacértidos, subfamilia dos lacertinos, e tribo dos eremiadinos, unha das dúas integradas no xénero *Holaspis*.

Taxonomía
---------

### Descrición

A especie foi descrita en 1896 polo zoólogo e explorador austríaco, especializado en herpetoloxía e entomoloxía, Franz Werner, no seu traballo "Über einige Reptilien aus Usambara (Deutsch-Ostafrika)", publicado en *Verhandlungen der Kaiserlich-Königlichen Zoologisch-Botanischen Gesellschaft in Wien* **45**: 190-194.

### Etimoloxías

Para a do xénero, ver *Holaspis*.

O epíteto específico, *laevis* procede do latín *laevis*, que significa "suave".

### Sinónimos

Ademais do nome actualmente válido (2022), a especie coñeceuse tamén polos sinónimos:

* *Holaspis guentheri laevis* Werner, 18961
* *Holaspis guentheri laevis* Arnold, 1989
* *Holaspis guentheri laevis* Broadley & Howell, 1991
* *Holaspis guentheri laevis* Kroninger in den Bosch, 2001
* *Holaspis laevis* Broadley, 2000
* *Holaspis laevis* Spawls *et al.*, 2018

### Nota taxonómica

Anteriormente *Holaspis laevis* era considerado unha subespecie de *Holaspis guentheri*.

Distribución
------------

*Holaspis laevis* está distribuído pola África central e oriental, encontrándose en Camerún, Costa do Marfil, Ghana, Guinea Ecuatorial, Kenya, Malaui, Mozambique, Nixeria, República Democrática do Congo, Serra Leoa, Tanzania e Uganda.

Conservación en viveiros
------------------------

Case todos os espécimes de *Holaspis* no comercio de mascotas son de *H. laevis*. A cría en cativerio produciu un aumento da información sobre a bioloxía de *Holaspis*.

No "Acuario de Colonia", unha femia de *H. laevis* de Tanzania puxo un ou dous ovos o 14 de novembro, o 22 de decembro, o 24 de febreiro e o 5 de abril. Só un ovo eclosionou despois de 54 días de incubación. As femias de *H. laevis* depositaron ovos debaixo dunha codia. A niñada case sempre constaba de dous ovos, e rara vez as femias máis novas poñían un só. Producían niñadas cada catro ou seis semanas durante o ano. O tamaño do ovo era de entre 6,0 e 7,2 mm x 11,3 e 12,9 mm, a súa masa oscilba entre os 0,30 e os 0,38 g. A 29 °C, o tempo da incubación foi de 55 a 57 días. As crías medían de 21 a 24 mm de longo desde o fociño até a abertura xenital, e a cola medía de 30 a 35 mm de longo, e tiñan unha masa corporal de 0,23 a 0,25 g. A madurez sexual alcánzase aos 1,5 ou 2 anos en cativerio.

Ameazas
-------

Spawls *et al*. (2002) sinalan que esta especie (como *Holaspis guentheri*) non tolera a deforestación, pero que esta especie estendida probabelmente non estea en risco significativo. Tal e como se entende agora, *H. laevis* ten unha área de distribución moito máis restrinxida que a súa conxénere pero, porén, está bastante estendida e parece depender menos dos hábitats forestais que *H. guentheri'.*

Estado de conservación
----------------------

A Unión Internacional para a Conservación da Natureza e dos Recursos Naturais, considerando que esta especie ten unha área de distribución razoablemente ampla, que se encontra en varias áreas protexidas e que non está suxeita a grandes ameazas, considera o seu status como *LC* (pouco preocupante).

Notas
-----

1. 1 2  Wagner, P. Branch, W. R. Safari, I. Chenga, J. & Malonza, P. K. (2021): *Holaspis laevis* na *Lista vermella* da UICN. Versión 2022-1. Consultada o 1 de outubro de 2022.
2. ↑  *Holaspis* Gray, 1863 no GBIF. Consultado o 1 de outubro de 2022.
3. ↑  *Holaspis laevis* Werner, 1896 no GBIF. Consultado o 1 de outubro de 2022.
4. ↑  
Charlton T. Lewis & Charles Short (2000): *A Latin Dictionary*. ISBN 978-1-9998-5578-9.
5. 1 2  *Holaspis laevis* Werner, 1896 en *The Reptile Database*.
6. ↑  Arnold 1989.
7. 1 2  Kroniger, Michael & Bosch, Herman (2001): *Biological data on* Holaspis guentheri laevis *Werner, 1895 obtained from vivarium keeping*.
8. 1 2  Neon Blue Tailed Tree Lizard. *Holaspis guentheri*.
9. ↑  Spawls, S. *et al.* 2018.

Véxase tamén
------------

### Bibliografía

* Arnold, E. N. (1989): "Systematics and adaptive radiation of Equatorial African lizards assigned to the genera *Adolfus*, *Bedriagaia*, *Gastropholis*, *Holaspis* and *Lacerta* (Reptilia: Lacertidae)". *Journal of Natural History* **23**: 525-555.
* Chirio, L. & Ineich, I. (2006): "Biogeography of the reptiles of the Central African Republic". *African Journal of Herpetology* **55** (1): 23-59.
* Hoinsoude Segniagbeto, G. Trape, J.-F. Afiademanyo, K. M. Rödel, M.-O. Ohler, A. Dubois, A. David, P. Meirte, D. Glitho, I. A. Petrozzi, F. & Luiselli, L. (2015): "Checklist of the lizards of Togo (West Africa), with comments on systematics, distribution, ecology, and conservation". *Zoosystema* **37** (2): 381-402.
* LeBreton, M. (1999): "A working checklist of the herpetofauna of Cameroon". Amsterdam: Netherlands Committee for IUCN.
* Spawls, S. Howell, K. M. Drewes, R. C. e Ashe, J. (2018): *A Field Guide to the Reptiles of East Africa*. 2ª ed. San Diego, San Francisco, New York, Boston, London: Academic Press, Elsevier Science. ISBN 978-1-4729-3561-8.

### Outros artigos

* Lacértidos
* *Holaspis*

### Ligazóns externas

* *Holaspis laevis* Gray, 1863 na EOL.

|  |  |
| --- | --- |
| Identificadores taxonómicos | 
* ADW: Holaspis\_laevis
* EOL: 289349
* GBIF: 5226781
* iNaturalist: 35970
* IRMNG: 11415061
* IUCN: 13151955
* NCBI: 450757
* uBio: 194800

 |